Συνάδελφοι

Αναρτήθηκε η πρόσκληση της Δράσης του ΕΣΠΑ, για  την "Εναρμόνιση Επαγγελματικής και Οικογενειακής Ζωής 2018-19" :

[www.eetaa.gr/enarmonisi/paidikoi\_stathmoi\_2018/14062018\_prosklisis\_enarmonisi.pdf](http://www.eetaa.gr/enarmonisi/paidikoi_stathmoi_2018/14062018_prosklisis_enarmonisi.pdf) .

Στην πρόσκληση τα οικονομικά κριτήρια είναι τα ίδια με το 2017-18 (μέχρι 36.000 για μητέρες με 5 παιδιά και άνω), με ηλεκτρονική υποβολή μέχρι την 3η Ιουλίου 2018.

Αυτό που αλλάζει είναι η εξαίρεση από  τα vouchers των προνηπίων σε 184 Δήμους, όπως προβλέπει η σχετική ΚΥΑ,  για την εφαρμογή του άρθρου 33, του ν.4521/18 για  την υποχρεωτικότητα.

Αυτό επείγεται  να διευκρινήσει με το  χαρακτηρισμό "Είδηση", και  η πρωτοφανής ανακοίνωση του υπουργείου Παιδείας, που θυμίζει  περισσότερο "Κίνημα  Διορισμών":

<http://www.minedu.gov.gr/news/35204-14-06-18-katargisi-ton-voucher-gia-tous-184-dimous-pou-exoun-entaxthei-sti-dixroni-ypoxreotiki-prosxoliki-ekpaidefsi>

Υπενθυμίζουμε στον κ. υπουργό, ότι αντί να εμφανίζεται ως "Εξολοθρευτής των Voucher", χωρίς κτίρια και νηπιαγωγούς για την "υποχρεωτικότητά" του, ας απαντήσει άμεσα σε χιλιάδες γονείς :

1. Αν θα στείλει τα τετράχρονα παιδιά τους, σε βιομηχανικές ζώνες και με νηπιαγωγούς που "ΘΑ" προσληφθούν τον Οκτώβριο.

2. Ποιος θα πληρώσει το λογαριασμό για τους χιλιάδες ανέργους των Δημοτικών και Ιδιωτικών Παιδικών Σταθμών, που οδηγούνται στο κλείσιμο, σε 184 Δήμους και μάλιστα στο όνομα υποσχέσεων για διορισμούς στο Δημόσιο.

3. Τι θα γίνει με την παράταση στην αδειοδότηση νέων τμημάτων για προνήπια, στα συστεγαζόμενα Νηπιαγωγεία  των 184 Δήμων της υποχρεωτικότητας.

Συνάδελφοι

Ο ΠΑΣΙΠΣ και  η Ομοσπονδία μας δεν θα επιτρέψουν ένα ακόμη πλήγμα απέναντι στο Παιδί, την Οικογένεια και την Προσχολική Αγωγή και Εκπαίδευση.

Γνωρίζετε τις συνδικαλιστικές, πολιτικές και νομικές κινήσεις μας, απέναντι σε έναν αντιπαιδαγωγικό νόμο και  την αντικοινωνική εφαρμογή του.

ΔΕΝ ΕΦΗΣΥΧΑΖΟΥΜΕ !

ΔΙΕΚΔΙΚΟΥΜΕ ΕΝΩΜΕΝΟΙ !

Το ΔΣ του ΠΑΣΙΠΣ